Ben Nevis
Store norske leksikon,Geografi,Verdens geografi,Europa,Storbritannia og Nord-Irlands geografi
Ben Nevis er den høyeste fjelltoppen i Storbritannia med en høyde på 1343 meter over havet. Toppen ligger i Grampian Mountains i Skottland og er et svært populært turmål. Hvert år besøkes Ben Nevis av rundt 100 000 fjellvandrere.
Den første kjente bestigning av toppen foregikk i 1771 av botanikeren James Robertson fra Edinburgh. På toppen finnes restene etter et meteorologisk observatorium som var i drift fra 1883 til 1904.Ben Nevis er ett av i alt 282 Munros, som er det skotske navnet på fjell med en høyde på over 3000 fot (914 meter). Les mer i Store norske leksikon Skottland Highland Eksterne lenker Skottlands klatreklubbs offisielle Munros-nettsted